DA Den Europæiske Unions Tidende C 223/20

Offentliggørelse af en ansøgning i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

2009/C 223/10

Denne offentliggørelse giver ret til at gøre indsigelse i henhold til artikel 7 i Rådets forordning (EF) nr. 510/2006. Eventuelle indsigelser skal være Kommissionen i hænde senest seks måneder efter datoen for offentliggørelsen.

SAMMENFATNING

RÅDETS FORORDNING (EF) Nr. 510/2006

»HOPFEN AUS DER HALLERTAU«

EF-Nr. DE-PGI-005-0529-14.03.2006

BOB ( ) BGB ( X )

Dette resumé indeholder de vigtigste oplysninger i varespecifikationen til orientering.

1. Medlemsstatens ansvarlige myndighed:

Navn: Bundesministerium der Justiz Adresse: Mohrenstraße 37 10117 Berlin DEUTSCHLAND Tlf. +49 3020259333 Fax +49 3020258251 E-mail: —

2. Sammenslutning:

Navn: Hopfenpflanzerverband Hallertau e.V. Adresse: Kellerstraße 1 85283 Wolnzach DEUTSCHLAND Tlf. +49 8442957200 Fax +49 8442957270 E-mail: info@deutscher-hopfen.de Sammensætning: Producent/forarbejdningsvirksomhed ( X ) andet ( )

3. Produktets art:

Humle, kategori 1.8: Andre produkter omfattet af traktatens bilag I.

4. Varespecifikation:

(Resumé af kravene i henhold til artikel 4, stk. 2, i forordning (EF) nr. 510/2006).

4.1. Navn:

»Hopfen aus der Hallertau«.

4.2. Beskrivelse:

Botanik: Humle tilhører hamp-familien (cannabinaceae) og nældeordenen (urticeae). Det er en tvekønnet plante, dvs. han- og hunblomster ikke befinder sig på én og samme plante. Det er kun hunplanter, som udvikler humlekopper (humlekogler).

Produkt(er): Den beskyttelse efter forordning (EF) nr. 510/2006, der ansøges om for betegnelsen for Hallertau-humle, vedrører udelukkende de tørrede humlekopper (lupuli strobulus) og de deraf udviklede, højtforarbejdede produkter i form af humlepellets eller humleekstrakter. Konventionelle humleprodukter omfatter eksempelvis pellets af type 90 og lupulinberigede pellets af type 45 samt CO2-humleekstrakt og ethanol-humleekstrakt. Ved pelleteringen formales humlen og formes under pres, og ved ekstraktionen udvindes indholdsstofferne i pellets ved hjælp af opløsningsmidlet CO2 og ethanol.

Anvendelse: Hallertau-humle og de deraf forarbejdede produkter anvendes for over 99 %'s vedkommende til ølfremstilling, hvor bitterstofferne og de flygtige olier i Hallertau-humlesorter i betydelig grad påvirker den specifikke ølurt. I Hallertau, der har verdens største sammenhængende humledyrkningsareal, dyrkes i dag ca. ⅓ den samlede verdensproduktion af humle. Sortsspektret for de dyrkede humlesorter er tilsvarende stort, hvad angår både bitre sorter og aromatiske sorter.

I Hallertau dyrkes der eksempelvis følgende bitre sorter:

— Hallertauer Magnum

— Hallertauer Taurus

— Herkules

— Northern Brewer.

De aromatiske sorter i Hallertau er eksempelvis:

— Hallertauer Tradition

— Perle

— Spalter Select

— Saphir

— Hallertauer Mittelfrüh

— Hersbrucker Spät.

4.3. Geografisk område:

Det samlede geografiske område for humledyrkningsområdet Hallertau omfatter landkredsene Eichstätt, Freising, Kehlheim, Landshut, Nürnberger Land og Pfaffenhofen.

4.4. Bevis for oprindelse:

Som følge af den eksisterende officielle betegnelsesprocedure for sorter, årgang og dyrkningsområde findes der i dag i den samlede produktionskæde fra produktion hos humledyrkeren via humleforarbejdningen til bryggerierne et lukket og officielt kontrolleret sporbarhedssystem. Ved kontrollen gennemføres der for hvert afsætnings- og forarbejdningstrin en officiel certificeringsprocedure, som registreres af kontrolinstansen. Efter humlehøsten undersøges alle humlepartier af et laboratorium, og efter den officielle certificeringsprocedure overtages de af de virksomheder, der forhandler og forarbejder humlen.

4.5. Fremstillingsmetode:

Humledyrkning: Hallertau-humle dyrkes på humlestativer i dyrkningsområdet. Forårsarbejdet begynder i marts med tilskæring og trådophængning, efterfulgt af opbinding, udtynding, plantebeskyttelse og mekanisk jordbehandling. Afhængigt af sorten høstes humlen fra slutningen af august til midten af september.

Forarbejdning: For at bevare Hallertau-humlens kvalitet skal humlen straks efter høst og emballering opbevares køligt på det første afsætningstrin. De internationale humlehandelsvirksomheder har nu oprettet den fornødne lagerkapacitet i humledyrkningsområdet Hallertau. Efter kølelagringen af råhumlen forarbejdes Hallertau-humlen til humleprodukter (humlepellets og ekstrakter). Ved pelleteringen formales de tørrede humlekogler, og pellets fremstilles under tryk. Af de fremstillede pellets udvindes der ekstrakter.

4.6. Tilknytning:

Humledyrkningen i Hallertau er en mere end 1 100 år gammel tradition, da humle første gang er nævnt i et dokument fra 860. Humledyrkningsområdet Hallertau byder på gode jordbunds- og klimaforhold for humledyrkningen. Beliggenheden i det tertiære bakkeland med den dybe og løse jordbund, det frostfrie klima fra slutningen af april, en gennemsnitstemperatur på 7,7 °C, et moderat antal solskinstimer på 1 673 timer om året og rigeligt nedbør på 816 mm om året spiller i den sammenhæng en særlig stor betydning. Som følge af de særlige klima- og jordbundsforhold i dyrkningsområdet værdsætter de internationale bryggerier i særlig grad Hallertau. Den gennem flere generationer udviklede knowhow hos humledyrkerne i Hallertau og den løbende kvalificerede rådgivning spiller en meget vigtig rolle for dyrkningen af Hallertau-humle, hvoraf omkring 70 % eksporteres til mere end 100 lande. For de fleste bryggerier over hele verden udgør Hallertau-humle i dag et omfattende kvalitetsbegreb og nyder den største nationale og internationale anseelse. Også den omhyggelige og skånsomme forarbejdning giver Hallertau-humle et godt ry i den internationale bryggerisektor. På grund af den høje kvalitet sværger nogle aftagere til disse produkter, som de næppe kan se fjernet fra deres produktion. Traditionsrige humle- og folkefester som f.eks. Wolnzacher Volksfest i august eller Mainburger Gallimarkt i begyndelsen af oktober eller det årlige valg af humledronningen forlener dyrkningsområdet med en uforlignelig charme.

4.7. Kontrolorgan:

Navn: Bayerische Landesanstalt für Landwirtschaft, Institut für Ernährungswirtschaft und Markt Adresse: Menzinger Straße 54 80638 München DEUTSCHLAND Tlf. +49 8917800333 Fax +49 8917800332 E-mail: —

4.8. Mærkning:

—